text: Syd- og Sønderjylland har flest MRSA-smittede
  01 juli 2014 kl. 05.33
  Syd- og Sønderjylland er den landsdel, hvor flest mennesker de seneste år er blevet smittet med svine-MRSA. 166 personer blev alene sidste år smittet her.
  På landsplan er problemet næsten tredoblet på bare et år: I 2012 fik 233 mennesker på landsplan registreret smitten, og det tal steg til 648 sidste år.
  Syd- og Sønderjylland er også den landsdel, hvor flest personer de seneste år har fået infektioner efter at være smittet. Sidste år var det 24 procent af de smittede her, der også havde infektioner.
  Hvis smittede med svine-MRSA får infektioner er det typisk i huden, at de opstår. I sjældnere tilfælde er der tale om hjerteklapsbetændelse og blodforgiftning.
  